প্রতিবাদ লিপিতে তিনি জানান, আমার মেরুদন্ডে একটি টিউমার দেখা দেয়। অপারেশন না করে টিউমারের চিকিৎসা করানো সম্ভব হবে জেনে আমি কেওয়াটখালীর এক নারী হোমিওপ্যাথি ডাক্তারের শরণাপন্ন হই। গত মঙ্গলবার (২০ মার্চ) আমার ওষুধ নেয়ার তারিখ থাকায় আমি তার চেম্বারে যাই। চেম্বারে গিয়ে জানতে পারি, ওই নারী ও তার ছেলে সড়ক দুর্ঘটনায় আহত হওয়ায় তিনি চেম্বারের আসেন নি। তখন ওই নারী তাকে দেখতে যাওয়ার জন্য ও আমার ওষুধ নেয়ার জন্য তার বাসায় ডাকেন। আমি ওই নারীর মামার সাথে তার বাসায় যাই। একসময় তার মামার ফোন এলে তিনি বাইরে চলে যান। এমন সময় একজন নেশাগ্রস্ত লোক বাড়ির বাইরের গেট খোলা দেখে তালা দিয়ে দেন। এর পর বিশ্ববিদ্যালয়ের প্রক্টরকে ফোন করলে তারা এসে আমাকে নিয়ে যান। পরে সংবাদপত্রে তার নামে প্রকাশিত হলে দুই পরিবারই হতবাক হন এবং সংবাদের প্রতিবাদ জানান। সংবাদপত্রে নাম প্রকাশের আগে তাকে ফোন না দেয়ায় তিনি ক্ষোভ প্রকাশ করেন।